Kui modem on pea igale arvutikasutajale tuttav vahend netiühenduse saamise vahend, siis mis asi on võrk ehk kohtvõrk ehk LAN (local area network)?  Modemid tekitavad telefonikõne abil kahe arvuti (või sinu arvuti ja internetiteenuse pakkuja) vahele andmesideühenduse - LANi puhul on tegemist spetsiaalselt selleks otstarbeks eraldatud võrgukaabliga ning vahest kõige olulisemaks eripäraks see, et arvuteid saab ühes võrgus olla palju ning kõik nad kuulevad-näevad teineteist. Kuigi tehnoloogiaid võrgus suhtlemiseks on aegade jooksul välja mõeldud palju kasutab enamus meist ethernet'i ehk lihtsalt eetrit - äärmiselt demokraatlik suhtlusprotokoll, kus kestahes  võib üle võrgu kisada eeldusel, et enne teda keegi teine seda ei tee. Ja kui kaks arvutit korraga kisama hakkavad, peavad mõlemad paugu pealt vait jääma ja veidi aja pärast uuesti proovima. Ideaalsete tingimuste korral peaks suhtluskiiruseks olema kuni 100 megabitti sekundis, vanemate süsteemide puhul 10 megabitti (sellest muideks ka võrgukaartide tähistus: ethernet 10/100 ehk võrgukaart, mis võimeline kiiremaks aga tuleb toime ka aeglasemaga).